和吳學士對春雪獻韋令公次韻
作者：黃滔
朝代：唐

paragraphs: 春雪下盈空，翻疑臘未窮。
連天寧認月，墮地屢兼風。
忽誤邊沙上，應平火嶺中。
林間妨走獸，雲際落飛鴻。
梁苑還吟客，齊都省創宮。
掩扉皆墐北，移律愧居東。
書幌飄全濕，茶鐺入旋融。
奔川半留滯，疊樹互玲瓏。
出戶行瑤砌，開園見粉叢。
高才興詠處，真宰荅殊功。